
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Χαρακτηρισμός ως διατηρητέων δύο (2) κτιρίων, που βρίσκονται 
στο Δήμο Αθηναίων περιοχής Μεταξουργείου, επί των οδών Μα- 
ραθώνος 70 και Μαραθώνος 66 και καθορισμός ειδικών όρων 

και περιορισμών δόμησης.. · 

Καθορισμός ορίων οικισμού Οίας Ν. Θήρας Ν. Κυκλάδων και χαρα¬ 
κτηρισμός αυτού .... . 

Αναθεώρηση ορίων οικισμού (ΑΓΙΟΥ ΠΕΤΡΟΥ - ΚΥΠΡΙ) Ν. Άν¬ 


δρου Ν. Κυκλάδων.. 3 

Καθορισμός ορίων οικισμού Χώρας Ν. Κύθνου και χαρακτηρισμός 
αυτού.. 4 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 6986/1051 (1) 

Χαρακτηρισμός ως διατηρητέων δύο (2) κτιρίων που βρίσκονται στο 
Δήμο Αθηναίων περιοχής Μεταξουργείου, επί των οδών Μαραθώ¬ 
νος 70 και Μαραθώνος 66 και καθορισμός ειδικών όρων και περιο¬ 
ρισμών δόμησης. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 1577/1985 
«Γενικός Οικοδομικός Κανονισμός* (Α' 210), όπως τροποποιήθηκαν με 
το άρθρο 1 (παρ. 1 και 2) του Ν. 1772/1988 «Τροποποίηση διατάξεων 
του Ν. 1577/1985 «ΓΟΚ» και άλλες σχετικές διατάξεις» (Α' 91). 

2. Την από 18.10.1991 αιτιολογική έκθεση της Δ/νσης Πολεοδομι- 
κού Σχεδιασμού, τμήμα Παραδοσιακών Οικισμών. 

3. Την από 12.11.1991 (Α.Π. ΤΠΕΧΩΔΕ 98038/12.11.91) 
σύμφωνη γνώμη των ενδιαφερομένων Αθανασίου Μαρμάρα, Αικ. Μαρ- 


μάρα - Βραγιώτη, Βασιλικής Μαρμάρα. 

4. Την από 12.11.1991 (Α.Π. ΤΠΕΧΩΔΕ 98039/12.11.91) 
σύμφωνη γνώμη της ενδιαφερομένης Μαρίας Δούκα-Αλεξοπούλου, 
αποφασίζουμε: 

1. Χαρακτηρίζονται ως διατηρητέα δύο (2) κτίρια, που βρίσκονται 
εντός του ρυμοτομικού σχεδίου Αθηνών (περιοχή Μεταξουργείου) α) έπί 
της οδού Μαραθώνος 70 φερόμενο ως ιδιοκτησία Αθανασίου Μαρμάρα, 
Αικ. Μαρμάρα - Βραγιώτη, Βασιλικής Μαρμάρα, β) επί της οδού Μα¬ 
ραθώνος 66, φερόμενο ως ιδιοκτησία Μαρίας Δούκα - Αλεξοπούλου, 
όπως φαίνονται σημειωμένα με μαύρη διαγράμμιση στο σχετικό πρωτό¬ 
τυπο διάγραμμα σε κλίμακα 1:1000, που θεωρήθηκε από τον Προϊστά¬ 
μενο της Δ/νσης Τοπογραφικών Εφαρμογών με την 6986/1992 
πράξη του και που αντίτυπό του σε φωτοσμίκρυνση δημοσιεύεται με την 
παρούσα απόφαση. 

2. Στα χαρακτηριζόμενα ως διατηρητέα κτίρια απαγορεύεται η 
αφαίρεση, αλλοίωση ή καταστροφή των επί μέρους αρχιτεκτονικών και 
διακοσμητικών·στοιχείων τους. 

3. Επιτρέπεται η επισκευή, ο εκσυγχρονισμός των εγκαταστάσεων, η 
ενίσχυση του φέροντα οργανισμού, η εσωτερική διαρρύθμιση καθώς και 
επεμβάσεις για λόγους λειτουργικούς, εφόσον δεν (αλλοιώνεται ο γενικός 
αρχιτεκτονικός χαρακτήρας των διατηρητέων κτιρίων. 

4. Απαγορεύεται η τοποθέτηση φωτεινών ή μη επιγραφών και δια¬ 
φημίσεων στα διατηρητέα κτίρια. Επιτρέπεται μόνο η τοποθέτηση επι¬ 
γραφών περιορισμένων διαστάσεων που πληροφορούν για τη χρήση των 
χώρων των κτιρίων. 

5. Για οποιαδήποτε επέμβαση στο εξωτερικό και εσωτερικό των δια¬ 
τηρητέων κτιρίων καθώς και για την τοποθέτηση επιγραφών, απαιτεί¬ 
ται η έγκριση της Επιτροπής Πολεοδομικού και Αρχιτεκτονικού Ελέγ¬ 
χου (ΕΠΑΕ). 

6. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 17 Φεβρουάριου 1992 

Ο ΥΠΟΥΡΓΟΣ 

ΑΧΙΛΛΕΑΣ ΚΑΡΑΜΑΝΛΗΣ 

Αριθ. ΤΠ 5486/91 (2) 

Καθορισμός ορίων οικισμού Οίας Ν. Θήρας Ν. Κυκλάδων και χαρακτη¬ 
ρισμός αυτού. 

Η ΝΟΜΑΡΧΗΣ ΚΥΚΛΑΔΩΝ 
Έχοντας υπόψη: 

1. Τις διατάξεις του από 24.4.1985 Π.Δ. ΦΕΚ 181 Δ «Καθορισμός 
ορίων οικισμών της Χώρας μέχρι 2.000 κατ., κατηγορία αυτών και 
καθορισμός όρων και περιορισμών δόμησής τους», όπως αυτό τροπο¬ 
ποιήθηκε με το από 14.2.87 Π.Δ. ΦΕΚ 133Δ' και το από 25.4.89 
Π.Δ. ΦΕΚ 293Δ. 

2. Το Ν. 1577/85 ΦΕΚ 210Α' 

3. Τις διατάξεις του από 11.5.89 Π.Δ/τος ΦΕΚ 345 Δ/2.6.89 
«περί καθορισμού ειδικών όρων και περιορισμών δόμησης των οικοπέ¬ 
δων των οικισμών του Ν. Κυκλάδων που έχουν χαρακτηριαθεί παραδο¬ 
σιακοί με το από 19.10.78 Π.Δ. (ΦΕΚ 594 Δ’). 

4. Τις προτάσεις των ιδιωτών μελετητών μηχανικών στους οποίους 
ανατέθηκε σχετική μελέτη στα πλαίσια του προγράμματος Ε.Π.Α. 

5. Τα δελτία αρχιτεκτονικής αναγνώρισης των οικισμών που συ¬ 
μπληρώθηκαν από τους προαναφερόμενους μελετητές κατά τις υποδεί¬ 
ξεις των σχετικών προδιαγραφών του Υ.Χ.Ο.Π. 

6. Τα πληθυσμιακά στοιχεία της τελευταίας απογραφής του Κράτους 
της Ε.Σ.Υ.Ε. 

7. Την υπ’ αρ. 88/91 απόφαση του Κοινοτικού Συμβουλίου. 

8. Την υπ’ αρ. 95/91 πράξη γνωμοδότησης του Σ.Χ.Ο.Π. του Νο¬ 
μού της από 16.12.91 συνεδρίασης. 

9. Τις ενστάσεις των ενδιαφερομένων, αποφασίζουμε: 

1. Κατατάσσουμε τον οικισμό στην κατηγορία: Αξιόλογο - Συνεκτικό 
- Μεσαίο - Δυναμικό - Τουριστικό. 


2. Καθορίζουμε το όριο του οικισμού όπως αυτό φαίνεται στο συνο¬ 
δευτικό τοπογραφικό διάγραμμα της παρούσας απόφασης με κλίμακα 
1: 2000, που αποτελεί αναπόσπαστο μέρος της απόφασης αυτής και 
συντάχθηκε βάσει στοιχείων μελετών και επί τόπου ελέγχου. 

3. Όροι και περιορισμοί δόμησης ισχύος αυτοί που προβλέπονται 
από το Π.Δ. 11.5.89 ΦΕΚ 345Δ’: 

α) Πριν από οποιαδήποτε κατάτμηση οικοπέδων εντός των ορίων του 
οικισμού θα πρέπει να θεωρείται σε σχετικό Τ.Δ. από το ΤΠ-ΠΕ Ν. Κυ¬ 
κλάδων ώστε να εξασφαλίζεται η συνέχεια των υπαρχόντων κοινοχρή¬ 
στων χώρων σύμφωνα με τα οριζόμενα στις διατάξεις του άρθρου 6 του 
από 24.4.85 Π.Δ/τος λαμβάνοντας υπόψη και την υπ’ αρ. 191/87 
γνωμοδότηση της Νομικής Δ/νσης του ΥΠΕΧΩΔΕ που έγινε αποδεκτή 
με το υπ’ αρ. 2885/14811/1533/7.8.87 έγγραφο του Υπουργού 
ΠΕΧΩΔΕ. 

β) Να εξασφαλίζεται οπωσδήποτε η συνέχεια των υφισταμένων εγκε¬ 
κριμένων δρόμων του οικισμού. 

Κατά τα λοιπά ισχύουν τα οριζόμενα στο Π.Δ. της 24.4.85 ΦΕΚ 
181Δ' όπο>ς αυτό τροποποιήθηκε. 

4. Η παρούσα απόφαση να δημοσιευθεί στην Εφημερίδα της Κυβερ- 
νήσεως και η ισχύς της αρχίζει από τη δημοσίευσή της. 

Μετά τη δημοσίευση ακριβές αντίγραφο του πρωτοτύπου σχεδια¬ 
γράμματος που συνοδεύει την παρούσα απόφαση οριοθέτησης του οικι¬ 
σμού σε κλίμακα 1: 2000 να αναρτηθεί για 15 ημέρες στις προθήκες 
του ΤΠ-ΠΕ Ν. Κυκλάδων για να λάβουν γνώση οι ενδιαφερόμενοι. 

Ερμούπολη, 6 Φεβρουάριου 1992 
Η Νομάρχης 

ΑΙΚΑΤΕΡΙΝΗ ΓΙΑΒΑΣΗ 

Αριθ. ΤΠ οικ 500 (3) 

Αναθεώρηση ορίων οικισμού (ΑΓΙΟΥ ΠΕΤΡΟΥ - ΚΥΠΡΙ) Ν. Άνδρου 
Ν. Κυκλάδων. 

Η ΝΟΜΑΡΧΗΣ ΚΥΚΛΑΔΩΝ 
Έχοντας υπόψη: 

1. Τις διατάξεις του από 24.4.1985 Π.Δ. (ΦΕΚ 181 Δ'/3.5,1985) 
«Περί τρόπου καθορισμού ορίων οικισμών της Χώρας, κατηγορίες αυ¬ 
τών και περιορισμού δόμησης» καθώς και τα τροποποιητικά αυτού Π.Δ. 
της 23.2.87 (ΦΕΚ 133Δ'/87 και 16.5.89 (ΦΕΚ 293Δ/89) αντί¬ 
στοιχα. 

2. Την υπ’ αρ. 13η/16.12.91 συνεδρίαση πράξη 86η γνωμοδότηση 
του Συμβουλίου Χ.Ο.Π. του Νομού. 

3. Την υπ’ αρ. 87/91 απόφαση του Κοινοτικού Συμβουλίου Κοιν. 
Γαυρίου ν. Άνδρου. 

4. Την υπ’ αρ. ΤΠ 1095/13.2.86 απόφαση Νομάρχη Κυκλάδων 
«περί καθορισμού ορίων, όρων και περιορισμών δόμησης του οικισμού 
Αγίου Πέτρου ν. Άνδρου - Κυπρί και κατηγορία αυτού», αποφασίζουμε: 

1. Αναθεωρούμε το όριο του οικισμού Αγ. Πέτρου - Κυπρί ν. Άνδρου 


Ν. Κυκλάδων με την ένταξη σ’ αυτό τμήμα που περικλείεται μεταξύ 
των αριθμών (1-2’-2), ήτοι κατά τη νοητή ευθεία μήκους 5,5μ. από το 
κτίσμα Δ. Λαζάρου προς δυσμάς, όπως αυτή φαίνεται στην α/φ που συ¬ 
νοδεύει την Απόφαση. 

2. Η παρούσα απόφαση να δημοσιευθεί στην Εφημερίδα της Κυβερ- 
νήσεως και η ισχύς της αρχίζει από τη δημοσίευση. Μετά τη δημοσίευση 
ακριβές αντίγραφο του πρωτοτύπου σχεδιαγράμματος που συνοδεύει 
την παρούσα απόφαση, να αναρτηθεί επί 15 (δεκαπέντε) ημέρες στα 
γραφεία του ΤΠ-ΠΕ, προκειμένου να λάβει γνώση κάθε ενδιαφερόμε¬ 
νος. 

3. Κατά τα λοιπά ισχύει η ΤΠ οικ. 1095/13.2.86 Απόφαση Νο¬ 
μάρχη Κυκλάδων «περί καθορισμού ορίων, όρων και περιορισμών δό¬ 
μησης του οικισμού Αγ. Πέτρου - Κυπρί ν. Άνδρου και κατηγορία αυ¬ 
τού» ως έχει. 

Ερμούπολη, 6 Φεβρουάριου 1992 
Η Νομάρχης 

ΑΙΚΑΤΕΡΙΝΗ ΓΙΑΒΑΣΗ 






Υπουργείο ΠΕΡ0 ΑΛΛΟΝ ΙΟΣ ΧΩΡΟΤΑΞΙΑΣ ά Λ.Ε 

Αριθ. ΤΠ οιχ 501 (4) 

Καθορισμός ορίων οικισμού Χώρας Ν. Κύθνου Ν. Κυκλάδων και χαρα¬ 
κτηρισμός αυτού. 

Η ΝΟΜΑΡΧΗΣ ΚΥΚΛΑΔΩΝ 
Έχοντας υπόψη: 

1. Τις διατάξεις του από 24.4.1985 Π.Δ. ΦΕΚ 181 Δ «Καθορισμός 
ορίων οικισμών της χώρας μέχρι 2.000 κατ., κατηγορία αυτών και 
καθορισμός όρων και περιορισμών δόμησής τους», όπως αυτό τροπο¬ 
ποιήθηκε με το από 14.2.87 Π.Δ. ΦΕΚ 133Δ’ και το από 25.4.89 
Π.Δ. ΦΕΚ 293Δ. 

2. Το Ν. 1577/85 ΦΕΚ 210Α' 

3. Τις διατάξεις του από 11.5.89 Π.Δ/τος ΦΕΚ 345 Δ/2.6.89 
«περί καθορισμού ειδικών όρων και περιορισμών δόμησης των οικοπέ¬ 
δων των οικισμών του Ν. Κυκλάδων που έχουν χαρακτηρισθεί παραδο¬ 
σιακοί με το από 19.10.78 Π.Δ. (ΦΕΚ 594 Δ’). 

4. Τις προτάσεις των ιδιωτών μελετητών μηχανικών στους οποίους 
ανατέθηκε σχετική μελέτη στα πλαίσια του προγράμματος των ανοι¬ 
χτών πόλεων που αφορούν στον ορισμό των ορίων του υπόψη οικισμού. 

5. Τα δελτία αρχιτεκτονικής αναγνώρισης των οικισμών που συ¬ 
μπληρώθηκαν από τους προαναφερόμενους μελετητές κατά τις υποδεί¬ 
ξεις των σχετικών προδιαγραφών του Υ.Χ.Ο.Π. 

6. Τα πληθυσμιακά στοιχεία της τελευταίας απογραφής του Κράτους 
της Ε.Σ.Υ.Ε. 

7. Την υπ’ αρ. 47/87 απόφαση του Κοινοτικού Συμβουλίου.· 

8. Την υπ’ αρ. 1/92 πράξη γνωμοδότησης του Σ.Χ.Ο.Π. του Νομού 

της από 22.1.92 συνεδρίασης. « 

9. Τις ενστάσεις των ενδιαφερομένων, αποφασίζουμε: 

1. Κατατάσσουμε τον οικισμό στην κατηγορία: Αξιόλογος - στάσιμος 
- μεσαίος - συνεκτικός. 

2. Καθορίζουμε το όριο του οικισμού όπως αυτό φαίνεται στη συνο¬ 
δευτική αεροφωτογραφία της παρούσας απόφασης με κλίμακα 1: 3500 


περ., που αποτελεί αναπόσπαστο μέρος της απόφασης αυτής και συντά¬ 
χθηκε βάσει στοιχείων μελετών και επί τόπου ελέγχου. 

3. Καθορίζουμε τους ακόλουθους ειδικούς όρους και περιορισμούς 
δόμησης: 

Όροι δόμησης: 

Ισχύουν αυτοί που προβλέπονται από το Π.Δ. 11.5.89 ΦΕΚ 345Δ’ 

Ως συνεκτικό τμήμα του οικισμού ορίζεται το μη διαγραμμισμένο 
τμήμα (αρτιότητα 600 ηι 2 ). 

Ως μη συνεκτικό ορίζεται το διαγραμμισμένο τμήμα (αρτιότητα 
2000 τη 2 ). 

α) Πριν από οποιαδήποτε κατάτμηση οικοπέδων εντός των ορίων του 
οικισμού θα πρέπει να θεωρείται το σχετικό Τοπογραφικό Διάγραμμα 
από το ΤΠ-ΠΕ της Νομαρχίας ώστε να εξασφαλίζεται η συνέχεια των 
υπαρχόντων κοινοχρήστων χώρων σύμφωνα με τα οριζόμενα στις δια¬ 
τάξεις του άρθρου 6 του από 24.4.85 Π.Δ/τος λαμβάνοντας υπόψη και 
την υπ’ αρ. 191/87 γνωμοδότηση της Νομικής Δ/νσης του ΥΠΕ- 
ΧΩΔΕ που έγινε αποδεκτή με το υπ’ αρ. 28839/4811/1533/7.8.87 
έγγραφο του Υπουργού ΠΕΧΩΔΕ. 

β) Να εξασφαλίζεται οπωσδήποτε η συνέχεια των υφισταμένων εγκε¬ 
κριμένων δρόμων του οικισμού. 

Κατά τα λοιπά ισχύουν τα οριζόμενα στο Π.Δ. της 24.4.85 ΦΕΚ 
181Δ’ όπως αυτό τροποποιήθηκε. 

4. Μετά τη δημοσίευση ακριβές αντίγραφο του πρωτοτύπου σχεδια¬ 
γράμματος που συνοδεύει την παρούσα απόφαση οριοθέτησης του οικι¬ 
σμού σε κλίμακα 1: 3500 να αναρτηθεί για 15 ημέρες στις προθήκες 

. του ΤΠ-ΠΕ Ν. Κυκλάδων για να λάβουν γνώση οι ενδιαφερόμενοι. 

Η παρούσα απόφαση να δημοσιευθεί στην Εφημερίδα της Κυβερνή- 
σεως και η ισχύς της αρχίζει από τη δημοσίευση. 

Ερμούπολη, 6 Φεβρουάριου 1992 
Η Νομάρχης 

ΑΙΚΑΤΕΡΙΝΗ ΓΙΑΒΑΣΗ 

